cyanic-selkie/wikianc huggingface dataset:
Hearst Castle
Sijainti
Hearst Castle sijaitsee lähellä San Simeonin kunnallishallinnotonta aluetta noin 400 kilometrin etäisyydellä sekä Los Angelesista että San Franciscosta. Tila itsessään on noin kahdeksan kilometriä sisämaahan päin rannikosta Santa Lucia -vuorten huipulla noin 500 metrin korkeudella merenpinnasta. Alue on harvaanasuttua, koska Santa Lucia rajoittuu Tyyneen valtamereen tarjoten upean merinäköalan, mutta samalla heikot kulkuyhteydet ja vain vähäisiä mahdollisuuksia rakentamiseen. Kartanoa ympäröivä maaseutu on jäänyt pitkälti rakentamattomaksi.
Hearst Castle rakennettiin Rancho Piedra Blancaan, jonka Hearstin isä George Hearst osti alun perin vuonna 1865. Nuorempi Hearst kiintyi paikkaan useiden lapsuuden retkien aikana, joita hän teki siellä perheensä kanssa. Hän peri 1 000 neliökilometriin kasvaneen tilan äidiltään Phoebe Hearstilta 1919. Vaikka tilalla sijaitsi jo viktoriaaninen kartano, Hearst Castlelle valittiin paikka aikaisemmin rakentamattoman jyrkän kukkulan huipulle, jonne nousu tapahtui joko jalan tai ratsain soratietä pitkin.
Mustaotsatylli
Mustaotsatylli (Elseyornis melanops) on Oseanian alueella esiintyvä kahlaajalintu, joka on sukunsa ainoa laji. Mustaotsatyllin esiintymisalue käsittää Australian, Tasmanian ja Uuden-Seelannin. Lajin holotyypin kuvaili Louis Jean Pierre Vieillot Uudesta Etelä-Walesista vuonna 1818.
Portal 2
Musiikki, ääniraita ja ääninäyttelijät
Valve julkaisi pelin ääniraidan Songs to Test By kolmessa osassa vapaasti ladattavana versiona pelin julkaisun jälkeen.
Avellan
Avellan tai Avellán voi viitata seuraaviin:
Aitolahden Riento
Aitolahden Riento on pääasiassa itä-Tampereella toimiva lentopalloseura. Seura on perustettu vuonna 1952. Seuran lyhenne on AitRi.
AitRi:n miesten edustusjoukkue aloitti toimintansa 2012–2013 miesten Lentopalloliiton 3-sarjassa. Kaudeksi 2014–2015 joukkue nousi 2-sarjaan ja jo seuraavan kauden 2015-2016 päätteeksi se onnistui nousemaan ensimmäistä kertaa seuran historiassa 1-sarjaan voitettuaan ratkaisevassa ottelusarjassa Turun Toverit lisäerässä 15–13.
Edvard Berts
Berts toimi Koivulahden säästöpankin johtajana 1945–1960. Hän kirjoitti pääasiassa kotiseutuaiheista runoutta sekä juhlarunoja erilaisiin tilaisuuksiin. Bertsin kirjalliseen tuotantoon kuului myös yksi näytelmä ja Suomen sisällissotaan liittyvä paikallishistoria.
Batleika
Tyypillisimmät batleikat Valko-Venäjällä
Valko-Venäjän tyypillisimmät batleikat olivat:
Vesipallo kesäolympialaisissa 2008
A-lohko
12. elokuuta:
16. elokuuta:
Pudotuspelit ja sijoitusottelut
19. elokuuta:
Kalmojuuret
Lahko Acorales, heimo Acoraceae
Heimotasolla apomorfioita tulee lisää, ja ne koskevat pääasiassa anatomisia ominaisuuksia. Lehdet ovat syrjittäisiä, reuna on varren puolella (isobifasiaalisuus). Kukintovanassa on kaksi erillistä kuljetussolukkoa. Yksittäisissä kukissa ei ole suojuslehtiä, kukinnossa kylläkin yksi iso. Emilehden selkäpuolella ei ole johtojännettä, ja sikiäimen lokeroissa on erittäviä solukarvoja (trikoomia). Emin vartalo on leveä ja massiivinen. Siemenaiheen kalvoissa (integumenteissa) on karvoja, ja siemenaiheessa ns. hypostaasirakenne on kookas keskuksineen ja säteittäisine soluineen.
Maan valo
Maan valo Halldór Laxnessin romaani, joka ilmestyi neljässä osassa 1937–1940. Teos on ilmestynyt suomeksi vuonna 1953 WSOY:n kustantamana. Kirjan on ruotsin kielestä suomentanut Kristiina Kivivuori, runot on suomentanut Kirsi Kunnas
Palmukasvit
Tuntomerkit
Varren anatomiaa: siiviläputkissa on yksinkertaiset siivilälevyt. Keskuslieriön keton eli endodermin soluissa on O:n muotoiset paksunnokset. Päällysketon eli epidermin soluseinien selluloosakuidut ovat sikin sokin. Piidioksidikappaleet ovat pyöreitä.
Sukuja
Suvut, joilla on suomenkielinen nimi:
İstisu
Paikkakunnalla on kuumia kivennäisvesilähteitä, joiden yhteyteen perustetuissa parantoloissa hoidettiin neuvostoaikana muun muassa ruuansulatus- ja aineenvaihduntaelinten sairauksia. Vuonna 1960 İstisu sai kaupunkimaisen taajaman statuksen. Vuoden 1989 väestönlaskennan mukaan taajamassa oli 800 asukasta.
Anaksarkhos
Diogenes Laertios kertoo myös, että Anaksarkhoksen vihollinen, Kyproksen tyranni Nikokreon, määräsi tämän kuolemaan murskattuna huhmareessa. Anaksarkhos suhtautui tuomioonsa pilkallisesti. Cicero kertoo saman tarinan. Samanlaista tarinaa kerrotaan tosin myös Zenon Elealaisesta.
Kevin Shirley
Hän teki Yhdysvalloissa useita menestysalbumeita useiden artistien kanssa. Näitä olivat Aerosmith, Journey ja The Black Crowes. Hän on tuottanut viisi albumia Iron Maidenin kanssa ja työskenteli HIM:in ja Slayerin kanssa. Hän on työstänyt myös tunnettua Led Zeppelin -DVD:tä. Shirley miksasi vuonna 2002 Lordin Get Heavy -albumin.
Detroitjoki
Historia
Detroitjoki muodostui viimeisen jääkauden loppupuolella, noin 10 000 vuotta sitten. Joki on ollut intiaanien tärkeä kauppareitti ainakin viimeisen 6 000 vuoden ajan. Arkeologisissa kaivauksissa alueella tiedetään olleen pysyvää asutusta ainakin 400-luvun tienoilta saakka.
Luonto
Detroitjoella on tavattu kaikkiaan noin 300 eri lintulajia ja säännöllisesti siellä pesii noin 150 lintulajia. Joessa elää myös yli 29 sorsalintulajia, 65 kalalajia. Detroitjoki sijaitsee muuttolintujen kahden tärkeän muuttokäytävän risteyksessä. Arvioiden mukaan alueen kautta kulkee vuosittain noin 3 miljoonaa muuttolintua. Alueen kautta kulkevia lintuja ovat muiden muassa sorsat, hanhet, joutsenet ja nokikanat. Vuonna 1960 Yhdysvaltain kongressi perusti Detroitjoen alajuoksulle 1,86 neliökilometrin suuruisen Wyandotte National Wildlife Refuge -luonnonsuojelualueen.
1940–1950-luvuilla joki saastui useaan otteeseen öljy- ja fosfori-päästöjen vuoksi, ja vuonna 1965 yhdysvaltalainen Time-aikakauslehti nimesi Detroitjoen kuolleeksi joeksi. Vuonna 1970 kalastus joella kiellettiin korkeiden elohopeapitoisuuksien vuoksi. Yhdysvaltain ja Kanadan valtiot ovat 1970-luvulta lähtien osallistuneet joen suojelemiseen ja palauttamiseen alkuperäiseen tilaansa. Suojelutoimien ansiosta alueelle on palannut useita siellä aikaisemmin eläneitä lintu- ja kalalajeja. Näistä merkittävimpiä ovat valkopäämerikotka, muuttohaukka, järvisampi, sillisiika, valkosilmäkuha ja päivänkorennot.
Lintjärvi
Lintjärvi on Kymenlaaksossa Kouvolan Valkealassa, Toikkalassa sijaitseva järvi.
Nəriman Nərimanov
Nəriman Nərimanov on haudattu Punaiselle torille Kremlin muurin viereen. Neuvostoliitossa hänen mukaansa nimettiin hallintopiirejä, paikkakuntia ja muita kohteita.
Reine Brynolfsson
Brynolfsson on esiintynyt useissa ruotsalaisissa elokuvissa ja televisiosarjoissa 1980-luvulta lähtien. Hän on yksi Ruotsissa töitä tekevän brittiohjaaja Colin Nutleyn luottonäyttelijöistä ja näyttelee muun muassa tämän elokuvissa Enkelten talo (1992), Viimeinen tanssi (1993) ja Uutispommi (2001). Brynolfsson on näytellyt myös kansainvälisissä yhteistuotannoissa, kuten Bille Augustin Victor Hugo -filmatisoinnissa Kurjat (1998) ja islantilaisessa viikinkielokuvassa Korpin varjossa (1988).
Unto Suominen
Suominen kävi kansakoulun, ammattikoulun vuonna 1927, Työväen akatemian vuonna 1932 ja suoritti kunnallistutkinnon, hallinnollisen tutkinnon ja lastensuojelututkinnon vuonna 1936 Yhteiskunnallisessa korkeakoulussa. Suominen toimi rakennusmaalarina Kuusankoskella ja Kouvolassa 1927–1936, Janakkalan vt. kunnankamreerina 1936–1937, Juuan kunnankirjurina 1937–1941, Lahden kaupungin huoltotoimiston johtajana 1941–1944, Mäntsälän kunnankirjurina 1944–1945, Hyvinkään kauppalankamreerina 1945–1947, Työväen akatemian kunnallispolitiikan tuntiopettajana 1948–1951 sekä Asunnonhankintaosakeyhtiö Keravan Hakan toimitusjohtajana vuodesta 1950.
Holger Norme
Perhe ja koulutus
Nygårdin vanhemmat olivat eläinlääkäri Karl Johan Athniel Nygård ja Beata Adéle Brandes (synt. Schiemann). Hänet vihittiin avioliittoon vuonna 1922 Meeri Irene Saloheimon kanssa, liitosta ei ole lapsia. Normella on kaksi lasta avioliiton ulkopuolelta vuosilta 1917 ja 1932. Norme kävi viidennen luokan Helsingin suomalaisessa lyseossa. Hän suoritti Lappeenrannan tykistökoulun vuonna 1918 ja oli Kadettikoulussa kuunteluoppilaana vuonna 1921.
Jääkärikausi
Nygård liittyi vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 26. lokakuuta 1917, josta hänet siirrettiin 19. marraskuuta 1917 pataljoonan haupitsipatteriin.
Nancy Spungen
Teini-ikä
Jo lapsena Spungen alkoi tuntea vetoa rockmusiikkiin. Teini-ikään tullessaan hän kiinnostui myös pojista ja huumeista, ja musiikkimaku vaihtui rankempaan rockiin. Myös Nancyn ongelmat kasvoivat koko ajan, ja hän käyttäytyi edelleen väkivaltaisesti. Ensimmäisen kerran Spungen kokeili huumeita 13 vuoden iässä, mutta omien sanojensa mukaan hän oli ollut heroiinikoukussa jo 11-vuotiaana. Tuolloin hän myös väitti olleensa raskaana ja tehneensä abortin. Neljätoistavuotiaana Spungen vietiin sairaalaan hänen työnnettyään rautalankaisen vaateripustimen sisäänsä. Rautalanka oli lävistänyt kohdunseinämän ja aiheuttanut rajun verenvuodon. Tällä tavoin Spungen yritti tehdä itselleen abortin. Lääkärin tutkimukset kuitenkin osoittivat, ettei hän ollut missään vaiheessa raskaana ollutkaan.
Ratula
Ratula voi tarkoittaa seuraavia:
Amanda Nerman
Matilda Malvina Sofia Amanda Nerman-Taube (25. kesäkuuta 1841 Tukholma, Ruotsi – 24. tammikuuta 1919 Tukholma, Ruotsi ) oli ruotsalainen näyttelijä, joka näytteli myös Suomessa Helsingin Nya teaternissa (Svenska teatern).
Sourou (joki)
Sourou on Mouhounin eli Mustan-Voltan sivujoki Burkina Fasossa ja Malissa. Sen pituus on 185 kilometriä ja valuma-alue arviolta 27 000 neliökilometriä.
Karkelo
Julkaisu
Karkelon virallinen julkaisupäivä oli 26. kesäkuuta 2009. Albumi ylsi Suomen virallisen listan sijalle 26.
Myrkskog
Myrkskog on norjalainen metallimusiikkia soittava yhtye, joka perustettiin vuonna 1993. Yhtye on tähän mennessä julkaissut kaksi albumia Candlelight -levy-yhtiön nimissä.
Lauttalampi (Kouvola)
Maantietoa
Lammen pinta-ala on 5,3 hehtaaria, se on 750 metriä pitkä ja 200 metriä leveä. Sillä on yksi saari, jonka pinta-ala on 0,1 hehtaaria. Sen rantaviivan pituus on 1,6 kilometriä.
Mincivan
Mincivanista tuli kaupunkimainen taajama vuonna 1959. Neuvostoaikana siellä oli Bakun ja Jerevanin välisen rautatien asema, josta haarautui sivurata Kapaniin. Vuoden 1989 väestönlaskennan mukaan taajamassa oli 5 500 asukasta.
Cleveland Brown junior
Cleveland Brown junior (14-vuotias) on Cleveland Brownin poika televisiosarjoissa Family Guy ja The Cleveland Show, joissa hahmon äänenä on Kevin Michael Richardson. Hän on koulukiusattu painonsa ja omituisuuksiensa takia. Hänellä on pehmoleluna tiikeri, jonka hän kuvittelee elävän. Jopa hänen oma isänsä on hänelle ilkeä, varsinkin humalassa. Cleveland Brown junior pohtii usein rasismia ja muita vakavia asioita. Cleveland jr oli aluksi laiha, energinen ja hyvä minigolfissa.
Miemalan koulu
<mapframe latitude="60.9597" longitude="24.4978" zoom="16" width="279" height="279" align="right"> { "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 24.498267173767093,         60.95934507881998        ]      }    }  ] } Miemalan koulu on Hämeenlinnan Miemalassa sijaitseva alakoulu. Siellä opiskelevat luokka-asteiden 1–6 koululaiset.
Anton Blidh
Ura
29. toukokuuta 2015 Blidh siirtyi kolmen vuoden mittaisella tulokassopimuksella Boston Bruinsiin.
Andrei Lamov
Andrei Lamov (s. 9. maaliskuuta 1986 ) on venäläinen hiihtosuunnistaja. Hän on lajin moninkertainen maailman- ja Euroopan-mestari.
Maria Mäntylä
Mäntylä valittiin 1997 Mariehamnsteaternin taustayhdistyksen Teaterföreningen i Mariehamn (perustettu 1914) hallitukseen. Keväällä 2006 hänet valittiin yhdistyksen puheenjohtajaksi. Hän luopui puheenjohtajan tehtävästä kesäkuussa 2017, ja hänelle myönnettiin kunniapuheenjohtajan arvo.
Lopitsa
Leningradin alueella on myös toinen kylä, jonka suomalainen nimi on Klopitsa. Se sijaitsee Lomonosovin piirissä Kapriosta itään. Ruotsalaisaikana 1600-luvulla se oli samannimisen luterilaisen seurakunnan keskus.
Ursus (laiva)
Ursus on vuonna 1979 alun perin Merenkulkulaitoksen käyttöön valmistunut raskaskuljetusalus.
Okko Järvi
Salon Vilpas
Kesällä 2015 Järvi suoritti varusmiespalveluksensa Urheilukoulussa Helsingissä. Kauden 2014–2015 jälkeen Tapiolan Hongan edustusjoukkue ajautui pahoihin talousvaikeuksiin ja luopui sarjapaikastaan Korisliigassa. Kesäkuussa Järvi siirtyi Korisliigassa pelanneeseen Salon Vilppaaseen 1+1-vuotisella sopimuksella.
Maajoukkue
Järvi pelasi B- ja A-nuorten sekä alle 20-vuotiaiden maajoukkueissa. Hänet valittiin Suomen alle 20-vuotiaiden kisajoukkueeseen vuoden 2016 EM-kotikisoihin.
Luettelo Suomen singlelistan ykkösistä vuonna 1979
Tämä on luettelo Suomen singlelistan ykkösistä 1979, joka sisältää kärkipaikkaa hallussaan pitäneet singlet vuonna 1979 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.
Käyrälampi (Kouvola)
Luontoarvoja
Järvi on matala ja sen loivaan syvänteeseen muodostuu lyhytaikainen lämpötilakerrostuminen, jossa alkaa loppukesällä veden happi kulua loppuun. Kun syvänteen happitilanne alkaa muistuttaa hapettomuutta, on muualla järvessä vesimassan happitilanne hyvä. Vaikka vesi vaihtuu järvessä nopeasti, koskee vaihtuminen vain päällysvettä ja välikerroksen vettä. Vasta syystäyskierto vapauttaa syvänteen veden ja sekoittaa sen muuhun vesimassaan. Kuvailtu ongelma syntyy vain järven pienialaisessa ja matalassa syvänteessä.
Pyöli (Somero)
Rakennettu kulttuuriympäristö
Lehtimäen uudistalon rakennukset ovat sijainneet alun perin nykyisen Lehtimäen koulun paikalla, josta ne on siirretty nykyiselle paikalleen noin vuonna 1825, ja myös ne muodostavat maisemallisesti ja paikallishistoriallisesti arvokkaan kokonaisuuden. Lehtimäen nykyinen päärakennus on perimätiedon mukaan vuodelta 1834.
Valkialampi (Kouvola, Tirva)
Valkialampi on Kymenlaaksossa Kouvolan Valkealassa, Tirvalla sijaitseva lampi.
Windside-roottori
Suuret Windside-tuuliturbiinit
Tutkimuksissa on käynyt ilmi, että aerodynaaminen toiminta paranee, mutta rakenteen muodonmuutokset ja jännitykset kasvavat sekä ominaisjaksot pienenevät. Rakennetta on helppo jäykistää, jolloin muodonmuutokset saadaan rajattua ja ominaisjaksoluvut riittävän suuriksi resonanssin synnyn estämiseksi. Näillä edellytyksillä Windside-roottori voidaan toteuttaa hyvinkin suurena, esimerkiksi 50 x 200 m.
Karhuviesti
Karhuviesti on maantieviesti, joka juostaan vuosittain huhtikuussa joko Raumalta (7 osuutta / 49,5 km) tai Eurajoelta (5 osuutta / 34,7 km) valtatie 8:aa pitkin Poriin (Karhuhalliin).
Tarhajärvi–Kepsunjärvi
Tarhajärvi–Kepsunjärvi (myös Alusjärv ) on Kymenlaaksossa, Valkealassa sijaitseva järvi. Se sijaitsee Utin pohjoispuolella, Kuivalan kylän kupeessa.
Maantietoa
Järven ympäristö on korkeussuhteiltaan vaihtelevaa. Peltomaiden välistä kohoaa muutama mäki, joka yltää järvestä yli 20 metrin korkeuteen. Sellaisia ovat Tarhajärven etelärannassa Huinanmäki, länsirannassa Haiminniemi ja pohjoisrannassa Jaakonmäki, sekä vielä Kepsunjärven etelärannassa Salmenvuori ja Jokilahden rannassa kohoava mäki. Rantojen läheisyyteen ulottuvat metsien toisistaan erottavat peltoalueet, jotka eivät kuitenkaan näy missään järveelle asti. Järvialtaiden rantaviivan pituus on 11,5 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Rapojärven alueeseen (14.182) se kuuluu. Se on osa Valkealan reitin pääreittiä, jossa Tarhajärvi–Kepsunjärvi on reitin läpivirtausjärvi. Järven vedenpinnan korkeus on 61,8 metriä mpy.
Sterolit
Erottelu ja valmistus
Steroleita erotetaan teollisuudessa yleensä kasviöljyistä ja mäntyöljystä tai -sellusta. Tyydyttymättömiä steroleita vedyttämällä voidaan puolestaan tuottaa stanoleita.
Sterolien erottelu kasviöljyistä etenee aluksi samoin kuin kasviöljyjen valmistus elintarvikkeisiin: siemenistä puristetaan öljyä, sitä puhdistetaan valkaisun ja hajun poiston avulla. Öljyistä poistetaan helposti haihtuvat hajuja aiheuttavat aineet tislaamalla öljyjä matalassa paineessa ja lämmittämällä niitä. Sitten suoritetaan metanolin avulla vaihtoesteröinti (kutsutaan myös tässä yhteydessä metanolyysiksi), jossa triglyseridit muuttuvat rasvahappojen metyyliestereiksi. Triglyserideistä irronnut metyloitu glyseroli, ja ylimääräinen metanoli poistetaan. Puhdistetusta reaktioseoksesta voidaan alipainetislauksella erottaa vapaat sterolit ja tokoferolit pois rasvahappometyyliestereistä. Lopuksi sterolit ja tokoferolit erotetaan toisistaan kiteyttämällä ja suodattamalla käyttäen kiteiden pesussa elintarvikekäyttöön sopivaa liuotinta. Steroleita puhdistetaan entisestään kiteyttämisellä vahaestereiden poistamiseksi.
Kun sterolilähteenä käytetään mäntyä, puu käsitellään ensin tyypillisellä sellun tuottoon käytetyllä sulfaattimenetelmällä, josta saatu saippuamainen rasvafaasi sisältää yli 2 % kasvisteroleita. Sterolit voidaan erottaa tästä faasista suoraan uutolla metanolin avulla, johon sterolit liukenevat muita rasvamaisia yhdisteitä helpommin. Useammin kuitenkin saippuamainen seos happamoidaan. Tällöin saadaan seokseen öljymäinen faasi, jossa on muun muassa hartsia, rasvahappoja ja steroleita. Seosta kutsutaan raa'aksi mäntyöljyksi. Seos erotellaan tislaamalla eri jakeisiin (fraktioihin): rasvahapot omaan, hartsi omaan jne. Sterolit kertyvät tislauksessa jäljelle jäävään tervamaiseen tislaumattomaan osaan, jossa on noin 5–15 % steroleita ja pitkäketjuisia huonosti haihtuvia rasvahappoja. "Terva" saippuoidaan elintarvikekäyttöön sopivan NaOH avulla, jolloin sterolit hydrolysoituvat ja rasvahapot saippuoituvat. Liuos neutraloidaan mineraalihapon (esimerkiksi rikkihapon tai HCl) avulla. Muodostunut vesimäinen faasi rasvahappoineen ja ylimääräinen vesi poistetaan pikahaihduttamalla (eng. flash evaporation). Tämä toistetaan useita kertoja. Lopuksi suoritetaan uudelleen kiteytys ja saadaan puhdistettuja steroleita.
Jarmila Nygrýnová
Pituushypyn ulkoratojen loppukilpailuissa Nygrýnová kilpaili seitsemän kertaa. Münchenin 1972 olympialaisissa hän sijoittui 12:nneksi tuloksella 624 cm. Rooman EM-kilpailuissa 1974 hän sijoittui 11:nneksi tuloksella 628 cm. Montréalin 1976 olympialaisissa hän oli kuudes tuloksella 654 cm (loppukilpailun hypyt: 604 – 615 – 654 – 0 – 636 – 650). Prahan EM-kilpailuissa 1978 hän saavutti pronssia tuloksella 669 cm. Moskovan 1980 olympialaisissa hän sijoittui kuudenneksi tuloksella 683 cm (loppukilpailun hypyt: 679 – 646 – 638 – 683 – 671 – 676). Strejčková-nimisenä hän sijoittui Ateenan EM-kilpailuissa 1982 kymmenenneksi tuloksella 643 cm ja Helsingin MM-kilpailuissa 1983 vielä kymmenenneksi tuloksella 656 cm. Helsingissä hän osallistui myös 4 × 100 metrin viestijuoksuun, jossa Tšekkoslovakian joukkue sijoittui kahdeksanneksi ajalla 43,78 s.
Norjan laivaston sukellusveneet
Norjan laivaston sukellusveneet on lista Norjan laivastossa palvelleista sukellusveneistä.
Hukkakartukas
Hukkakartukas on luonnollinen vihollinen ainakin seuraaville lajeille: ukkoniluri (Dendroctonus micans), vaippaniluri (Hylurgops palliatus), kirjanpainaja (Ips typographus), kuusentähtikirjaaja (Pityogenes chalcographus), Pityokteines curvidens ja aitomonikirjaaja (Polygraphus poligraphus).
Uskonnoton tapakulttuuri
Ihmisillä on tapana suorittaa yhteisöllisiä, vakiintunutta kaavaa noudattavia menoja. Vuodenaikaisjuhlat toistuvat vuodenajoittain, seuraten auringon asemaa. Pyyntitaloudessa juhlat aloittivat ja lopettivat pyyntikauden. Maanviljelijät juhlivat satokauden alkua ja loppua. Yhteisössään ihminen siirtyy asemasta toiseen, ja yhteisö tarvitsee julkisen hyväksynnän uudelle asemalle. Tällaisia uuden aseman saavuttamiskohtia ovat yhteisön jäsenyyden saaminen, täysivaltaisuus, avioliiton solmiminen ja kuolema.
Kari Fall
thumb|Kari Fall heinäkuussa 2012. Kari Fall (s. 5. maaliskuuta 1943 Helsinki ) on suomalainen laulaja. Hän on urallaan laulanut monipuolisesti jazzia, iskelmää ja rokkia.
Suur-Tukholma
Lähteet
List of metropolitan areas in Sweden
Hämeenlahden Linnavuori
pienoiskuva|Linnavuoren varustukset havainnollistettu vuonna 1891 [[Hjalmar Appelgren-Kivalo|Hjalmar Appelgrenin piirroksessa.|vasen|284x284px]]Hjalmar Appelgren teki kaivauksia paikalla 1888–1889. Näissä kaivauksissa hän havaitsi laella ainakin 60 kumpumaista kivikasaa ja mahdollisen talonpohjan. Hän tutki yhdeksän kivikasaa tarkemmin ja löysi niistä hiiltä, tuhkaa, poltettuja luita, hevosenhampaita, keramiikkaa ja palanutt savea. Muinaisesineitä löytyi itse kummuista sekä niiden lähialueilta. Paikalta löytyi mm. lukko, avaimet, veitset, kovasimen kappaleet, keritsimet, pronssineula, värttinäpyörä ja pärepihti. Koruista suurin osa oli lasihelmiä. Paikalta löytyneistä rahoista erityisen huomiota herättäviä olivat vuosien 815–912 välillä lyöty itämainen raha sekä kaksi friisiläistä denaaria 1000-luvulta. Näiden esineiden lisäksi hän löysi paikalta kaksi sormusta, nuolenkärkiä sekä kaksi niin sanottua hevosenkenkäsolkea.
Šabac
Šabac on kaupunki ja kunta Serbiassa. Se sijaitsee Savajoen varrella. Kunnan pinta-ala on 795 km² ja väkiluku vuonna 2011 oli 115 884 asukasta, joista itse kaupungissa asui 53 919 asukasta. Šabac sai kaupunginoikeudet vuonna 2007 Serbian kansalliskokouksen päätöksellä.
Kenraalikunta
Suomen puolustusvoimissa kenraalikuntaan kuuluvat maa- ja ilmavoimien sotilasarvoista prikaatikenraalit, kenraalimajurit, kenraaliluutnantit ja kenraalit sekä merivoimien sotilasarvoista lippueamiraalit, kontra-amiraalit, vara-amiraalit ja amiraalit.
Árpád Szakasits
Szakasitsin muistoksi pystytettiin Unkarin kansantasavallan aikakauden lopulla 1988, Szakasitsin syntymän 100-vuotispäivänä, Kelenföldin keskustaan pronssipatsas, joka kuitenkin syyskuussa 1992 poistettiin eli kommunistivallan kaaduttua. Uusi sijoituspaikka oli Mementó-puisto Budapestissä. Lisäksi Unkarin postilaitos julkaisi hänestä oman postimerkin vuonna 1988.
Keisarisarvinokka
Elinympäristö
Keisarisarvinokkien elinympäristö on korkealla sademetsien katolla. Ne voivat löytää suojaa puiden rei'istä, ja ne voivat tutkia laajan alueen sademetsää yhden ainoan päivän aikana ruoanetsintämatkoillaan.
Harvinaistuminen
Kansainvälinen luonnonsuojeluliitto luokittelee keisarisarvinokan vaarantuneeksi.
Tyrannosaurus rex
Löydöt
Tyrannosaurus rexin fossiileja on löydetty Pohjois-Amerikasta Montanasta, Texasista, Utahista, Wyomingista, Albertasta ja Saskatchewanista ja New Mexicosta. Mongoliasta on löydetty Tarbosaurus bataarin fossiileja, jota osa tutkijoista pitää samana lajina.
Elinympäristö
Tyrannosaurus rex eli metsäisissä jokilaaksoissa ja soilla. Fossiililöydöt sijoittuvat silloiselle Laramidian saarelle, joka käsitti nykyisen Pohjois-Amerikan länsiosan Alaskasta Meksikon keskiosiin. Ilmasto liitukaudella oli nykyistä lämpimämpi mutta viileni Maastricht-vaiheen loppua kohti. Sademäärä ja ilman hiilidioksidipitoisuus olivat suuret, joten kasvit tuottivat valtavasti biomassaa, jota suuret kasvinsyöjät käyttivät ravinnokseen.
Valproaatti
Haittavaikutukset
Euroopan lääkevirasto totesi vuonna 2018, etteivät naispotilaat olleet saaneet suosituksista huolimatta edelleenkään riitävästi tietoa natriumvalproaatin aiheuttamista sikiövaurion riskeistä. Virasto kielsi tämän vuoksi natriumvalproaatin käytön kaksisuuntaisen mielialahäiriön hoidossa raskauden aikana ja määräsi lisäksi tehokkaan raskaudenehkäisyn käyttöehdoksi hedelmällisessä iässä olevien naisten kohdalla. Lääkevirasto määräsi myös, että natriumvalproaattia sisältävien lääkevalmisteiden myyntipakkauksiin on painettava valmisteen sikiövaarallisuutta koskeva kehystetty teksti ja siihen mahdollisesti liittyvä kuvasymboli. Suomalainen Lääkealan turvallisuus- ja kehittämiskeskus Fimea on kuitenkin tulkinnut myyntipakkauksia koskevan määräyksen olevan pelkkä suositus, jonka noudattaminen on vapaaehtoista, eikä Deprakinen vuonna 2020 päivitetyssä pakkausselosteessa ole mainintaa siitä, ettei lääkettä saa käyttää kaksisuuntaisen mielialahäiriön hoitoon hedelmällisyysikäisillä naisilla. Suomekieliseen pakkausselosteeseen on lisätty sittemmin huomautus, että natriumvalproaattia saa kirjoittaa hedelmällisyysikäiselle naiselle vasta sen jälkeen, kun hänelle on annettu kirjallinen selvitys lääkkeen käyttöön liittyvistä lisääntymiseen liittyvistä riskeistä ja mikäli hän on hyväkksynyt riskit kirjallisella riskien hyväksymislomakkeella. Erikoislääkärin on lisäksi arvioitava vähintään kerran vuodessa, onko valproaatti sopivin hoito potilaalle samalla kun riskiselvityksen anto ja hyväksynnän kysyminen uusitaan.
Elokuvajournalistit
Elokuvajournalistit ry oli vuonna 1944 perustettu Helsingin aikakaus- ja päivälehtien elokuvatoimittajien perustamana yhdistys. Se hajosi sisäisiin ristiriitoihin vuonna 1962. Myöhemmin osa sen entisistä jäsenistä perusti Filmiaura-yhdistyksen. Yhdistys oli tunnettu vuosittaisten elokuva-alan Jussi-patsaiden jakamisesta.
Luettelo Suomen singlelistan ykkösistä vuonna 1976
Tämä on luettelo Suomen singlelistan ykkösistä 1976, joka sisältää kärkipaikkaa hallussaan pitäneet singlet vuonna 1976 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.
Killzone 3
Peli on muistuttaa paljon edeltäjäänsä Killzone 2:ta. Muutoksia ovat kuitenkin esimerkiksi uudet lähitaisteluliikkeet ja parempi grafiikka. Pelin voi läpäistä myös kaksinpelinä, ja mukana on myös verkkomoninpeli.
Pelissä voi käyttää apuna PlayStation Move -ohjainta.
Sarvikala
Koko ja ulkonäkö
Sarvikala on litteä, pitkänokkainen kala, jonka vartalo on pystysuunnassa musta-kelta-valkoraitainen. Se voi kasvaa 24 cm korkeaksi. Selkäevä ulottuu kapeana viirinä pitkälle kalan taakse. Se muistuttaa paljon viirikalaa, mutta viirikalan vartalossa on vain mustaa ja valkoista.
Amyntas II
Amyntas II (lisänimeltään ”Pieni”, kuoli 394 eaa.) oli Makedonian kuningas vuosina 395–394 eaa. Amyntas oli Perdikkas II:n lapsenlapsi tämän pojan Menelaoksen kautta. Erään toisen tulkinnan mukaan Amyntas oli kuningas Arkhelaoksen poika.
Aeropos II
Aeropos II (kuoli 395/4 eaa.) oli Makedonian kuningas vuosina 398/7–395/4 eaa.
Epikharmos
Näytelmät
Epikharmoksen sanotaan eri antiikin lähteissä kirjoittaneen joko 35 (tai 36) tai 52 komediaa. Ainakin säilyneitä otsikoita on 35 (tai toisella laskutavalla 36), joista suurin osa tunnetaan Athenaioksen kautta. Epikharmoksen näytelmät olivat omaperäisiä, ja yhdistelivät vanhan megaralaisen komedian pilkantekoa pythagoralaisen filosofian viisauksiin. Hänen kielensä on eleganttia, ja sisältää paljon filosofisia maksiimeja ja pitkiä, spekulatiivisia keskusteluja. Runomitoista Epikharmos käytti erityisesti trokeista tetrametriä, mutta myös jambi- ja anapestimittoja.
Epikharmos kirjoitti myös komedioita, joiden aiheet olivat poliittisia, moraalisia ja tapoihin liittyneitä, tai perustuivat ihmisluonteisiin, muistuttaen tässä viimeksi mainitussa jossakin määrin attikalaista uutta komediaa. Muun muassa uuden komedian vakiohahmoihin kuulunut parasiitti esiintyy ensimmäisen kerran Epikharmoksella.
Muut työt?
Latokartanon ylioppilaskylä
Asuntoja voi hakea ylioppilaskylän toimistosta saatavien ohjeiden mukaisesti ympäri vuoden.
Valeri Pidlužni
Podlužni voitti universiadimestaruuden Moskovassa 1973 tuloksella 815 cm ja Méxicossa 1979 tuloksella 816 cm.
Koripallon II-divisioona
Joukkueet kaudella 2021–2022
Eteläinen alue
Hasanski Sladki
Hasanski Sladki on melko voimakaskasvuinen ja viihtyy hapahkossa maassa. Sen harvassa pitkänomaisessa tertussa kasvavat pienehköt siniset rypäleet kypsyvät syyskuussa ja sisältävät paljon C-vitamiinia. Sen versot talveentuvat hyvin, mutta melko myöhään. Siksi Hasanskille suositellaan voimakasta pituuskasvun leikkausta elokuusta alkaen. Suositellaan kasvuvyöhykkeelle I-III.
Koska Hasanski Sladkilla ei ole perimässään ojukkaviiniä ja siten sille ominaista foxy-makua, kuten useimmilla pohjoisiin oloihin soveltuvilla viiniköynnöslajikkeilla, se soveltuu näitä paremmin viininvalmistukseen.
Rautjärvi (Kouvola, Tirva)
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Immasenjärven–Ruokojärven alueeseen (14.183) se kuuluu. Järven vedenpinnan korkeus on 67,2 metriä mpy.
Stefano Pioli
Ura valmentajana
Lokakuussa 2011 Piolista tuli Serie A:n jumboksi vajonneen Bologna FC:n päävalmentaja. Piolin johdolla Bologna paransi peliesityksiään ja nousi lopulta Serie A:n yhdeksänneksi. Kausi 2012/13 sujui Piolin suojateilta kehnommin ja joukkue oli lopulta kolmanneksitoista. Kaudella 2013/14 Bologna valui jälleen putoamistaisteluun ja lopulta Pioli sai tammikuussa 2014 potkut.
Kesäkuussa 2017 Pioli allekirjoitti kaksivuotisen sopimuksen ACF Fiorentinan kanssa. Pioli luotsasi kaudella 2017/18 Fiorentinan kahdeksanneksi ja paikka Eurooppa-liigassa jäi kolmen pisteen päähän. Kaudella 2018/19 Fiorentinan kohtaloksi koituivat lukuisat tasapelit, jotka verottivat pisteitä ja joukkue juuttui taistelemaan keskikastin sijoituksista. Pioli sai potkut seurasta 9. huhtikuuta 2019, kun joukkue hävisi Frosinone Calciolle ja pelasi kahdeksannen ottelunsa perättäin ilman voittoa.
Nu mă atinge-mă
Juoni
Muutamien kommenttien mukaan Nu mă atinge-mă ei ole luotu suurelle yleisölle, vaan se tarvitsee erikoistuneen yleisön. Silti sitä povattiin kilpailijaksi, joka voi katkaista muiden voittoputken. Adina Pintilie ei omien sanojensa mukaan itsekään uskonut voittavansa.
Jordan Schmaltz
Jatkosopimus ja siirrot organisaatioiden välillä
Heinäkuussa 2019 St. Louis Blues kauppasi Schmaltzin Toronto Maple Leafsiin vaihdossa puolustaja Andreas Borgmaniin. Syyskuussa Maple Leafs kuitenkin asetti hänet siirtolistalle. Koska mikään toinen NHL-seura ei napannut Schmaltzia vuorokauden kuluessa, seura lähetti hänet farmijoukkue Toronto Marliesiin. Schmaltz pelasi siellä alkukauden 2019–2020, kunnes NHL:n siirtotakarajalla helmikuussa 2020 Maple Leafs kauppasi hänet New York Islandersiin vaihdossa hyökkääjä Matt Loritoon. Schmaltz pelasi kuusi ottelua AHL-joukkue Bridgeport Sound Tigersin vahvuudessa, kunnes koronaviruspandemia keskeytti kauden maaliskuussa.
Mylly (albumi)
Kritiikki
Albumi on saanut myönteistä arviota Rumba-musiikkilehden kriitikolta, joka kehuu kappaleiden sanoituksia ja tuotantoa. Kirjoittaja uskoo duon aloittavan uuden aikakauden suomalaisessa hiphop-genressä. Helsingin Sanomien kirjoittaja arvosti albumin tuotantoa ja Matti8:n flowia, mutta piti albumin sanoituksia onttoina.
Sinimonarkki
Koko ja ulkonäkö
pienoiskuva|250px|vasen|Naaras pesällään Kooltaan sinimonarkki on 16 cm. Koiras on päästään, selästään, siivistään ja pyrstöstään kirkkaan sininen. Koiraan päälaella on musta täplä ja kurkussa kulkee musta poikkijuova. Koiraan vatsa on väriltään valkoinen. Naaras on hieman vaaleampi ja naaraan siivet ovat väritykseltään ruskat. Sinimonarkkinaaraalta puuttuvat myös koiraan musta päälaki ja kurkun juova.
Päijälän linnavuori
Ajoitukset
Esinelöydöt, jotka olivat aseita, työkaluja ja koruja, ajoittuvat ristiretkiajalle ja varhaiselle keskiajalle (noin 1025–1150 jaa.). Linna lienee palanut 1100-luvun alussa, mutta on silti voinut olla vielä 1200-luvulla käytössä.
Immasenjärvi
Luontoarvoja
Järven vedenväri on ruskeaa ja vesi on myös humuspitoista. Veden näkösyvyys on 2 metriä. Siihen on istutettu ainakin kuhaa ja planktonsiikaa.
Westerplatten taistelu
Westerplatte jatkaa taistelua
Seuraavien päivien aikana saksalaiset pommittivat niemimaata laivaston ja kenttätykistön avulla. 2. syyskuuta kaksi aaltoa Stuka-syöksypommittajia tuhosivat puolalaisten kranaatinheittimet ja saivat täysosuman yhteen bunkkereista 500 kg pommilla. Yhteensä Stukat pudottivat 26,5 tonnin edestä pommeja tappaen kahdeksan puolustajaa ja poistaen pelistä majuri Sucharskin, joka sai hermoromahduksen hyökkäyksen aikana.
Tappiot
Taistelun aikana kaatui noin 15 puolalaista. Haavoittuneita oli 53, joista osa kuoli myöhemmin haavoihinsa. Vangiksi jäi viisi upseeria, 27 aliupseeria ja 158 miestä. Pian antautumisen jälkeen teloitetun Rasińskin jälkeen sotavankeuden aikana teloitettiin vielä joitakin Westerplatten puolustajia.
Saksalaisia kaatui ja haavoittui arvioista riippuen 200–400 väliltä.
Walter E. Bryant
Bryant liittyi American Ornithologists' Unioniin vuonna 1888. Hän oli perustamassa California Ornithological Clubia, myöhemmin nimeltään Cooper Ornithological Club, ja toimi seuran ensimmäisenä puheenjohtajana. Bryant julkaisi suuren joukon lintutieteellisiä artikkeleita.
Tirvanjärvi
Maantietoa
Sen rantaviivan pituus on 10,0 kilometriä. Pohjoispään lahtea kutsutaan Haukilahdeksi. Siellä ja järven länsipuolella ovat rannat matalia. Tirvan alue on tiheää haja-asutusaluetta. Kylän ja järven länsipuolella kulkee yhdystie 3772, joka yhtyy etelässä valtatiehen 6. Toinen kylätie ylittää molemmat kosket ja nousee Kokinmäelle ja jatkaa Kaipiaisten ja Immasen suuntaan. Vaikka kylä sijaitsee aivan järven vieressä, sitä ei näe järveltä. Järven koillisrannassa sijaitsee Röllän uimaranta, jota kunta ylläpitää. Uimarannassa on kauempana virtaava vesi.
Historiaa
Tirvalla toimi 1800-luvun lopulta 1940-luvulle Tirvan tehdas. Sen rakentaminen tänne on johtunut tarjolla olevasta vesivoimasta. Tehtaassa on valmistettu kimröökiä, myllynkiviä ja erilaisia kemianteollisuuden tuotteita.
Vesistösuhteet
Tirvanjärvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Rapojärven alueeseen (14.182) se kuuluu. Se on osa Valkealan reitin pääreittiä ja sitä voisi luonnehtia järvimäiseksi suvannoksi. Joensuun takana sijaitsee kummassakin uomassa patorakennelmat. Pajukosken vesivoimalaitoksen pato tukkii Pajukosken ja toinen säännöstelypato eteläistä Ruunakoskea. Tirvanjärven vedenpinnan korkeus on 62,0 metriä mpy. ja Immasenjärven 67,2 metriä, joten voimalaitoksen pudotus on korkeintaan 5,2 metriä. Vesireitin joki jatkaa eteenpäin noin 9 kilometriä. Joella on sillä matkalla niminään ainakin Kiurinvirta, Mankinvirta ja Kepsunvirta. Se laskee Tarhajärvi–Kepsunjärveen, mutta vesi voi käydä välillä pyörähtämässä Hakolahdessa. Alajuoksun järvien korkeus on vain 61,8 metriä.
Emma Kunnas
Emma Kunnas (s. 1989) on suomalainen televisionäyttelijä. Hän on opiskellut Suomen Teatteriopistossa. Hän on näytellyt sarjassa Parasta aikaa, jossa hän esitti Eveliina ”Eve” Heinosta.
Mustlampi (Mäntyharju, Kousa, eteläinen)
Mustlampi on Etelä-Savossa Mäntyharjulla Kousan lähellä sijaitseva lampi. Lammen pohjoispuolella sijaitsee toinen samanniminen Mustlampi.
Heteractis crispa
Heteractis crispa on merivuokko, joka tunnetaan symbioosista vuokkokalojen kanssa. Sitä pidetään joskus meriakvaariossa, mutta monet akvaarioon hankitut yksilöt kuolevat pian.
Se kasvaa halkaisijaltaan puolimetriseksi. Se voi olla sävyltään ruskea, punertava tai aivan vaaleanpunainen.
Heteractis crispa elää luonnossa Australian rannikolla, Indopasifisella merialueella, Malediiveilla ja Punaisellamerellä. Sille tyypillisiä lämpötiloja ovat 24–27 °C.
Japanin urheilu
Ammattilaisurheilu
Suosituimmat ammattilaisurheilulajit Japanissa ovat baseball, jalkapallo ja sumopaini. Huomioitavaa on, että monien budō-lajien opettajat eivät ole ammattilaisia, ja että niitä harjoittavat pääasiassa amatöörit. Joitain palloilulajeja, kuten rugbya ja koripalloa, pelataan puoliammatillisella tasolla.
Olympialaiset
Japanin menestyslajeja kesäolympialaisissa ovat olleet judo, telinevoimistelu, uinti ja vapaapaini, joissa kaikissa maan edustajat ovat voittaneet ainakin 20 kultamitalia. Talviolympialaisissa japanilaisten parhaita lajeja ovat olleet mäkihyppy sekä pikaluistelu.
Sound of Silver
Sound of Silver on LCD Soundsystemin toinen studioalbumi, joka julkaistiin 12. maaliskuuta 2007.
Mike Halmo
Ammattilaisura
Kauden 2017–2018 kynnyksellä Halmo siirtyi vuoden mittaisella sopimuksella monikansallisen Erste Bank Eishockey Ligan italialaisjoukkue HC Bolzanoon. Hän oli joukkueen paras pistemies tehoilla 19+29=48. Halmo voitti kauden päätteeksi EBEL:n mestaruuden. Kaudeksi 2018–2019 hän siirtyi vuoden mittaisella sopimuksella SM-liigajoukkue Tampereen Ilvekseen. Halmo sijoittui 111 minuutillaan koko liigan jäähypörssissä toiseksi edellään vain Kärppien Otto Karvinen.
Yhden Ilves-kauden jälkeen Halmo teki vuoden sopimuksen Saksan DEL-liigassa pelaavaan Iserlohn Roostersissa.
Das Modell
Das Modell (, kirjoitettu myös muodossa Das Model monissa levypainoksissa) on Kraftwerk-yhtyeen kappale vuodelta 1978. Sen sävelsivät Ralf Hütter ja Karl Bartos, ja sanoittamiseen osallistui taiteilija Emil Schult. Kappale julkaistiin levyllä Die Mensch-Maschine. Kappale oli sijalla 1 Ison-Britannian listalla.
Regiment de Meuron
thumb|Régiment suisse de Meuron Regiment de Meuron oli vuonna 1781 perustettu sveitsiläinen jalkaväkirykmentti. Rykmentti nimettiin Neuchâtelin kaupungissa 1738 syntyneen eversti Charles Daniel de Meuronin mukaan.
Asafa Powell
thumb|300px|Asafa Powell
Ura
Pekingin olympialaisissa 2008 hän sijoittui 100 metrillä viidenneksi ajalla 9,95 s. Kilpailun voitti Usain Bolt maailmanennätysajalla 9,69 s. Pekingin olympialaisten pikaviestissä Jamaika voitti kilpailun ajalla 37,10 s ja Powell juoksi joukkueen ankkurina.
The Wiz: Original Motion Picture Soundtrack
Kappaleluettelot
Levy 2, A-puoli
Keith Ballard
Ammattilaisura
Ballard teki kolmen vuoden tulokassopimuksen Phoenixin kanssa kesällä 2004. Kausi 2004–2005 peruuntui NHL:n työsulun takia, ja Ballard pelasi koko kauden Phoenixin farmijoukkueessa Utah Grizzliesissä. Hän teki Utahissa 20 pistettä, ja hänet valittiin AHL:n tähdistöotteluun.
Heinäkuussa 2013 Vancouver osti ulos viimeiset kaksi vuotta hänen sopimuksestaan. Pian sen jälkeen Ballard teki kaksivuotisen ja yhteensä kolmen miljoonan dollarin arvoisen sopimuksen Minnesota Wildin kanssa.
Ballard pelasi Wildissa kahden kahden aikana vain 56 ottelua. Kaudella 2014–2015 hän pystyi pelaamana 14 ottelussa. Ballardin kausi päättyi joulukuussa, kun hän sai aivotärähdyksen Matt Martinin taklauksen seurauksena. Ottelu jäi Ballardin viimeiseksi, sillä vuosi siitä hän ilmoitti lopettavansa uransa. Ballard kertoi haastattelussa, että hän ei ollut vuodessa toipunut kunnolla uransa viidennestä aivotärähdyksestä eikä halunnut enää riskeerata terveyttänsä.
Vitales
Vitales on kasvilahko, joka sisältää viiniköynnöskasvien (Vitaceae) heimon. Vanhoissa luokitteluissa Vitales sisälsi viiniköynnöskasvien ohella myös heimon Leeaceae, mutta nykyisessä luokittelussa kaikki Vitales-lahkon lajit sijoitetaan viiniköynnöskasvien heimoon.
Valokuva-alan koulutus Suomessa
Valokuva-alan koulutus on Suomessa järjestetty niin, että valokuva-alan tutkinnon voi suorittaa ammattitutkintona oppisopimuksella ja toisen asteen ammatillisissa oppilaitoksissa. Kolmannella asteella tutkinnon voi suorittaa ammattikorkeakouluissa, yliopistoissa ja korkeakouluissa. Kansalais- ja kansanopistoissa sekä kameraseuroissa kurssit ovat yleensä harrastelijapohjaisia, eivätkä johda tutkintoon.
Maanpako ja valtakunta
Maanpako ja valtakunta on ranskalaisen Albert Camus’n vuonna 1957 julkaistu novellikokoelma. Kokoelmassa on kuusi Camus’n novellia :
Irma (romaani)
Tapahtumat ja henkilöt
Kolmannessa osassa kertoja on Irman ex-mies Markus, joka on asunut jo monta vuotta Lapissa Ursulan kanssa. Heidän suhteensa on ollut myrskyisä, sillä Ursula on alkanut juoda yhä enemmän ja pahoinpitelee Markusta. Sitten Ursula kuolee yllättäen sydänkohtaukseen, eikä Markus tiedä mitä elämässään tekisi. Hän ottaa pitkästä aikaa yhteyttä Irmaan ja omiin lapsiinsa, jotka ovat kasvaneet jo aikuisuuden kynnykselle.
Aljaksandar Dubko
Aljaksandar Dubko (, ; 14. tammikuuta 1938 - 4. helmikuuta 2001) oli Hrodnan alueellisen hallituksen puheenjohtaja. Vuonna 1994 hän oli ehdokkaana Valko-Venäjän presidentinvaalissa. Hän oli aiemmin myös jäsenenä Valko-Venäjän neuvostotasavallan sekä Neuvostoliiton korkeimmassa neuvostossa.
Rafael Sperafico
Euro F3000
Sperafico siirtyi Eurooppaan kilpaillakseen Euro Formula 3000 -sarjassa, missä hän sijoittui mestaruussarjassa viidenneksitoista kahdella pisteellä. Näin ollen hän seurasi sukulaistensa Ricardon, Rodrigon ja Alexandren jalanjälkiä, jotka kaikki aikaisemmin olivat kilpailleet Formula 3000 -sarjassa.
Thomas Ayres
Ayresin kunniaksi on nimetty afrikanpikkukotka (Hieraaetus ayresii), pilkkarääkkiäinen (Sarothrura ayresi) ja päristäjäherttu (Cisticola ayresii).
Afrikanpikkukotka
Afrikanpikkukotka (Hieraaetus ayresii) on Afrikassa elävä kotka.
Elinympäristö
Laji asuu sademetsissä ja jokivarsien metsiköissä, metsänreunoissa, puutarhoissa ja toisinaan esikaupunkialueilla.
Peloponnesos (alue)
Alueyksiköt ja kunnat
Vuoden 2011 alusta lähtien alue on jaettu alueyksiköihin ja kuntiin seuraavasti:
Lloy Ball
Nuoruusvuodet
Ball aloitti harjoittelemisen vakavammin kuusitoistavuotiaana Yhdysvaltojen juniorimaajoukkueen mukana. Hän oli pelannut hakkurina sekä passarina nuoruusvuosinaan, mutta hänen isänsä kehotti häntä ryhtymään passariksi, sillä Ballilla oli kehittynyt erittäin hyvät sormilyönnin taidot sekä pelikäsitys kotona pelatessaan. Ball vaihtoi passariksi. Hänestä tuli lopulta yksi pelipaikkansa parhaista.
Kendon Suomen-mestaruuskilpailut
Kendōn alle 18-vuotiaiden yksilösuomenmestaruuskilpailu
Kendōn alle 18-vuotiaiden yksiläsuomenmestaruuskilpailuun ovat oikeutettuja osallistumaan Suomen kendoseurojen keskusliiton (FKA) jäsenseuroissa olevat kilpailupäivänä alle 18-vuotiaat kendōkat ilman tasorajoitusta. Pojat ja tytöt ottelevat samassa sarjassa. ! Aika ! Kaupunki ! Kultaa ! Hopeaa ! Pronssia ! Pronssia ! Fighting Spirit
Kulohyyppä
Kulohyyppä (Vanellus lugubris) on afrikkalainen kahlaaja. Sen laikuittainen elinympäristö käsittää Saharan eteläpuolisen Afrikan Malin eteläosista Guinea-Bissaun ja Norsunluurannikon metsänrajan pohjoispuolelle, sekä täältä itään Kenian eteläosiin ja sieltä etelään Etelä-Afrikkaan. Se elää myös Sansibarin, Mafian ja Lathamin saarilla. Lajin holotyypin kuvaili René-Primevère Lesson Senegalista 1826.
Kyylampi (Kouvola)
Kyylampi on Kymenlaaksossa Kouvolan Valkealassa, Pyötsiällä sijaitseva lampi.
Buxales
Buxales on kasvilahko, joka sisältää noin 70 lajia ainavihantia puita, pensaita ja varpuja.
Hope Cooke
Neljä vuotta myöhemmin Cooke, joka oli anglikaani, meni naimisiin Paldenin kanssa buddhalaisessa luostarissa 20. maaliskuuta 1963. Samalla Cooke luopui seurapiirielämästään. Paldenin isä kuningas Tashi Namgyal oli kuollut samana vuonna.
4. huhtikuuta 1965 Palden Thondup Namgyal kruunattiin Sikkimin kuninkaaksi ja Cooke kuningattareksi.
Liftarimurhat
Ensio Koivunen
Tapaus eteni korkeimpaan oikeuteen, jossa katsottiin, ettei näyttö riitä teon tahallisuuden osoittamiseksi. Aiemmin tuomitun elinkautisen vankeustangaistuksen sijaan Koivuselle määrättiin 25 vuotta kuritushuonetta kolmesta vapauden riistämisestä, törkeästä pahoinpitelystä, törkeästä kuolemantuottamuksesta sekä yhdestä väkisinmakaamisesta.
Pavel Maryjaŭ
Pavel Maryjaŭ (, ; s. 1938) on valkovenäläinen poliitikko ja liikemies, joka sai 30. kesäkuuta 2001 presidentti Lukašenkan myöntämän Valko-Venäjän sankarin arvonimen.
Bryan Vera
Bryan Lee Vera (s. 28. joulukuuta 1981) on yhdysvaltalainen ammattilaisnyrkkeilijä. Hän on esiintynyt Contender – Haastaja -tositelevisiosarjan kolmannella kaudella.
Samettivuokkokala
Koko ja ulkonäkö
Samettivuokkokala voi kasvaa 17 cm pitkäksi. Se on pyöreämuotoinen, ruskehtavanoranssi kala, jossa on kolme vaaleaa, melkein valkoista pystyraitaa. Kummankin silmän alapuolella, kiduskannessa on piikkimäinen jäykkä ruoto. Koiras on pienempi ja kirkkaamman punainen kuin naaras.
Bryan Vera
Uran jatko
Vera koki tappiot James Kirklandia, Craig McEwania ja Isaac Rodriguezia vastaan.
Antiikin kreikkalainen keittiö
Viljatuotteet
Antiikin kreikkalaisen ruokavalion perusruokaa oli leipä ja muut viljatuotteet. Ne olivat niin tärkeässä roolissa antiikin Kreikan ruokavaliossa, että Homeros jopa käytti ihmisistä ilmaisua ”viljansyöjät”. Perusviljat olivat ohra ja (emmer)vehnä. Niistä tehtiin puuroja ja niitä lisättiin myös patoihin ja keittoihin.
pienoiskuva|vasen|upright|Nainen vaivaamassa leipätaikinaa. Terrakottafiguriini noin vuodelta 500–475 eaa. Leipää syötiin yleensä jokaisella aterialla. Leivät olivat yleensä joko pyöreitä ohra- (maza) tai vehnäkakkuja (artos). Leipä saattoi olla myös esimerkiksi jonkinlainen maitoon leivottu rieska. Ohraleipä oli köyhemmän väestön ruokaa ja usein huonolaatuista. Solonin lakien mukaan vehnäleipää sai alun perin syödä vain juhlapäivinä.
Ruoka kulttuurissa
Antiikista ei ole säilynyt yhtään kreikankielistä varsinaista keittokirjaa. Tällaisia kuitenkin tunnettiin viimeistään 300-luvulla eaa. Keitto- tai muiden ruokakirjojen kirjoittajina tunnetaan nimiltä Mithaikos, joka kirjoitti sisilialaista keittotaitoa käsitelleen teoksen, sekä viinikauppias Sarambos ja sokerileipuri Thearion. Aihetta sivutaan monissa teoksissa. Arkhestratos Gelalaisen teos Hedypatheia käsitteli erityisesti kaloja ja niiden valmistusta. Athenaioksen Deipnosofistai on laaja pitokulttuuria ja monia muita aiheita sivuava teos, joka sisältää paljon lainauksia ja muun muassa kuvauksia aterioista ja ruokalajeista. Galenos kirjoitti ruoasta lääketieteelliseltä kannalta.
Hj. Holmström
'''Hj. Holmström Oy''' oli linja-autoyhtiö joka toimi 1924–1984 Loviisasta Etelä-Suomesta. Hjalmar Holmström perusti yhtiön majatalopitäjän Erik Randelinin kanssa 1924 nimellä Holmström & Randelin. Nimenmuutos muotoon Hj. Holmström tapahtui 1931.
Side (kappale)
Kappaleet
7"
Borne (Alankomaat)
Bornen naapurikunnat ovat Tubbergen pohjoisessa, Dinkelland koillisessa, Hengelo kaakossa, Hof van Twente lounaassa ja Almelo luoteessa.
Eevertti Pärnänen
Eevertti Pärnänen (10. heinäkuuta 1881 Pietari – 9. toukokuuta 1958 Janakkala) oli Inkerinmaalla toiminut suomalainen pappi ja kirjailija.
Eeva Hakulinen
Eeva Hakulinen esiintyy laulajana vuonna 2013 julkaistulla kitaristi Seppo Tynin albumilla, joka sisältää Tynin säveltämiä Saima Harmajan runoja.
Grönlannin maantiede
Mannerjäätikkö
pienoiskuva|upright|Grönlannin kartta, jossa näkyy mannerjään paksuus. pienoiskuva|Grönlannin mannerjää on painanut saaren keskiosan kuopalle. Uutta jäätikköä syntyy jatkuvasti oman painonsa ansiosta tiivistyvästä lumesta. Osa jäästä sulaa pois kesän aikana, osa sulaa jään aiheuttaman valtavan paineen takia jäätikön pohjalla ja osa virtaa pois jäävuorina. Mannerjäätikkö on suurimmillaan 2 500 kilometriä pitkä ja 1 000 kilometriä leveä. Suuri jäätikkö on laajalti kaksi kilometriä paksu. Suurimmillaan se on noin 3,2 kilometrin paksuinen.
Kasvillisuusvyöhykkeet
Jäättömät alueet ovat ikiroudassa. Kesällä on lumenviipymiä eteläisilläkin vuorenrinteillä. Grönlannin jäättömällä eteläreunalla kasvaa eniten kasveja, myös koivua, mutta pohjoisempana on tundraa.
815 Naval Air Squadron
Historia
Laivue muodosti 12. marraskuuta vastaisena yönä Tarantoon hyökänneen osaston rungon. Laivueen ainoa ja hyökkäyksen toisena tappiona oli sen komentavan upseerin koneen putoaminen. Laivueen komentaja tähystäjineen jäivät sotavangeiksi. Laivueen koneet upottivat joulukuussa Sisilian rannikolla kaksi italialaista rahtialusta.
Imjärvi (järvi)
Maantietoa
Järvi on luodattu ja siitä on julkaistu syvyyskartat. Järven tilavuus on 26,07 miljoonaa kuutiometriä eli 0,02607 kuutiokilometriä. Sen keskisyvyys on 4,4 metriä ja sen suurin syvyys on 18,1 metriä. Kussakin järvialtaassa on omat syvänteensä. Haapaselän syvänne on Halkosaaren ja Vahterniemen välissä ja se painuu 17,5 metrin syvyyteen. Kylänalanen on vain 6,6 metriä ja Immilänlahti 5,1 metriä syvä. Mänttäselällä on Hirviniemen eri puolilla yli 13-metriset pienialaiset syvänteet. Myllyselän syvänteet sijaitsevat Kaupinlahdella, jossa on 14 metriä syvää, Nikkarinlahden edustalla, missä on 10 ja 12,6 metriä syvää, Mustasaaren kohdalla, jossa on 11,8 metriä ja Viljonpohjalla, missä on 10 metriä syvää. Syvin kohta voi syvyyskäyrien mukaan sijaita vain Haapaselällä.